པཎྜི་ཏ་ནམ་མཁའ་བཟང་པོ་སོགས་ཀྱི་སྐྱེས་རབས་དྲུག་བཞུགས་སོ། །
༄༅༅། །ས་བཅུའི་དབང་ཕྱུག་མི་ཕམ་མགོན། །དམ་པ་སངས་རྒྱས་འགྲོ་བའི་རྗེ། །
བཀའ་བབས་གསུམ་གྱི་འཁོར་ལོ་བསྐོར། །རྣལ་འབྱོར་དབང་ཕྱུག་ཞབས་ལ་འདུད། །དེ་ལ་
འདིར་ས་བཅུའི་དབང་ཕྱུག་དམ་པ་སངས་རྒྱས་ཞེས། ཉི་མ་དང་ཟླ་བ་ལྟར་མཚན་ཡོངས་སུ་
གྲགས་པ་དེ་ཉིད། ཁ་བ་ཅན་དུ་ལན་གྲངས་མང་དུ་བྱོན་ཏེ། བརྒྱུད་པ་སྔ་ཕྱི་བར་གསུམ་གྱི་
གདམས་པའི་སྲོལ་ལུགས་མང་དུ་གསུངས་པ་ལས། བརྒྱུད་པ་དང་པོ་གཉིས་ཀྱང་འདུས་པ།
ཞི་བྱེད་བརྒྱུད་པ་ཕྱི་མ་ཞེས་བྱ་བ། ཁ་བ་ཅན་ལ་སོགས་པའི་སྐལ་ལྡན་དབང་པོ་རྣོ་རྟུལ་
ཐམས་ཅད་སྨིན་གྲོལ་གྱི་ལམ་ལ་དགོད་པར་བྱ་བའི་ཕྱིར། བུ་ཆེན་གྱི་གཙོ་བོ་བྱང་ཆུབ་སེམས་
དཔའ་ཀུན་དགའ་ལ་གནང་བ། ཆོས་ཤེས་རབ་ཀྱི་ཕ་རོལ་ཏུ་ཕྱིན་པ་དང༌། རྗེས་སུ་མཐུན་པ།
གསང་སྔགས་ཀྱི་གདམས་པ་ཁྱད་པར་ཅན་རྩ་བ་རྒྱུད་ལ་བསྐུར་བ་སྙིང་པོ་དོན་གྱི་ངོ་སྤྲོད།
ཐབས་རྟེན་འབྲེལ་གྱི་ཆེ་བ་དུ་མས་བརྒྱན་ནས། སངས་རྒྱས་ཀྱི་བསྟན་པ་ཐམས་ཅད་གདན་
གཅིག་གི་སྟེང་དུ། དུས་གཅིག་ལ་ཉམས་སུ་ལེན་པའི་གདམས་ངག། དྲི་མེད་ཐིགས་པ་ཕྱག་
བཞེས་ཀྱི་ཆོས་སྐོར་ཞེས་བྱ་བ་འདི་ལ། ཐོག་མར་ཡིད་ཆེས་སྐྱེད་པར་བྱེད་པ། བླ་མ་དམ་པའི་
རྣམ་ཐར་བཤད་པར་བྱ་བ་ལས། སྟོན་པ་བཅོམ་ལྡན་འདས། རྡོ་རྗེ་འཆང་ཆེན་པོའམ། ཤཱཀྱའི་
རྒྱལ་པོ་དེ་ཉིད་ཀྱི་རྣམ་པར་ཐར་པ་ནི་བཤད་ཟིན་པ་ལྟར་ཡིན། རྗེ་བཙུན་དམ་པ་དེ་ཉིད་ཀྱི་
རྣམ་ཐར་བཤད་པར་བྱ་བ་ལ། སྤྱིར་གྲུབ་ཐོབ་ཆེན་པོ་རྣམས་ཀྱི་སྤྲུལ་པ་བསམ་གྱིས་མི་ཁྱབ་
པའི་ཕྱིར། དེ་དག་གི་རྣམ་པར་ཐར་པ་ནི། གཅིག་ཏུ་ངེས་པར་དགོད་པར་མི་ནུས་མོད་ཀྱི།
འོན་ཀྱང་འདིར་རྗེ་བཙུན་ཉིད་ཀྱི་ཞལ་གྱིས་བཞེས་པ་རྣམས། བདག་ཅག་གི་བླ་མ་རྣམས་
ཀྱིས་ཡོངས་སུ་བསྒྲགས་པའི་རྗེས་སུ་འབྲངས་ཏེ་བཤད་པར་བྱའོ། །
· 127–

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
དེ་ཡང་གྲུབ་ཐོབ་ཆེན་པོ་མི་ཕམ་མགོན་པོའི་སྐྱེས་རབས་ནི། — བཞི་ལས་རྟོགས་པར་བྱ་སྟེ།
སྔོན་འབྱུང་གི་རྟོགས་པ་བརྗོད་པ་དང༌། སྐུ་ཚེ་འདི་ཉིད་ཀྱི་རྣམ་ཐར་དང༌། དེང་སང་དགའ་ལྡན་
ན་བཞུགས་ཚུལ་དང༌། མ་འོངས་པའི་མཛད་པ་ཆེན་པོའོ། །དང་པོ་ནི་བདག་ཉིད་ཆེན་པོ་
འདིས་སྐྱེ་བ་དཔག་ཏུ་མེད་པའི་སྔོན་རོལ་ཏུ། དེ་བཞིན་གཤེགས་པ་ང་རོ་སྙན་པ་ཞེས་བྱ་བ།
འཇིག་རྟེན་དུ་བྱོན་པ་དང༌། ཕྱག་དར་གྱི་ཁྲོད་ནས་རྙེད་པའི་ལྷན་པ་ཞིག་ཕུལ་ནས། བྱང་ཆུབ་
ཀྱི་མཆོག་ཏུ་ཐུགས་བསྐྱེད་པར་མཛད་དེ། མདོ་ནས། དེ་བཞིན་གཤེགས་པ་སེང་གེ་དེ་ཡིས་ནི། །
དེ་བཞིན་གཤེགས་པ་ང་རོ་སྙན་དེ་ལ། །ཕྱག་དར་ཁྲོད་ཀྱི་ལྷན་པ་ཐལ་མོ་ཙམ། །ཕུལ་ནས་
བྱང་ཆུབ་ཏུ་ནི་སེམས་བསྐྱེད་དོ། །ཞེས་གསུངས་སོ། །མ་བྱོན་པའི་སངས་རྒྱས་སེང་གེ་ཡིན་
པར་ཡང༌། རྗེ་བཙུན་ཉིད་ཀྱི་ཞལ་གྱི་བཞེས། ཞེས་ཐོས་སོ། །ཡང་དག་པར་རྫོགས་པའི་སངས་
རྒྱས་ཤཱཀྱ་ཐུབ་པ་འཇིག་རྟེན་དུ་བྱོན་པའི་དུས་ན། བདག་ཉིད་ཆེན་པོ་འདི་ཐུབ་པ་སངས་རྒྱས་
དེའི་འཁོར་དུ་གྱུར་ནས། དེའི་ཚེ་ཡང་བྱང་ཆུབ་ཏུ་ཐུགས་བསྐྱེད་དེ། སངས་རྒྱས་ཀྱི་མཚན་ཡང་
བྱང་ཆུབ་སེམས་དཔའ་མི་ཕམ་མགོན་པོ་ཞེས་བྱ་བར་བཏགས་ནས། མ་འོངས་པའི་དུས་སུ་
བྱང་ཆུབ་ཀྱི་རྒྱུད་དུ་འགྲོ་བའི་དོན་གྱིས་ཤིག། ཅེས་ལུང་བསྟན་པར་མཛད་དོ། །དེ་ནས་དགའ་
ལྡན་དུ་འཕགས་པ་བྱམས་པའི་དྲུང་དུ། སྐྱེ་བ་ཅུང་ཞིག་བཟུང་ནས། དཔག་མཐའ་མེད་པའི་
ཐོས་པ་ནི་མཛད་དེ། ནམ་ཞིག་རྒྱལ་ཚབ་ཏུ་དབང་བསྐུར་བར་བྱམས་པས་ཞལ་གྱིས་བཞེས་
སོ། །དང་པོ་བྱང་ཆུབ་མཆོག་ཏུ་སེམས་བསྐྱེད་ནས། གྲངས་མེད་དུ་མར་འགྲོ་དོན་མཛད་དེ།
ཁྱད་པར་ཐུབ་དབང་མི་ཕམ་མགོན་པོ་ཡི། །སྟན་པའི་སྒྲོན་མེ་མཛད་ལ་ཕྱག་འཚལ་ལོ། །སྔོན་
བྱུང་སེམས་བསྐྱེད་པའི་ལོ་རྒྱུས་བསྟན་པའོ། །
དེ་ནས་འཛམ་བུའི་གླིང་འདིར་གཞན་གྱི་བར་མ་ཆོད་པའི་མི་ལུས་བདུན་བརྩེགས་མར་
བཞེས་ཏེ། དེ་ཡང་དང་པོ་ནི་རྒྱ་གར་ལྷོ་ཕྱོགས་ཀྱི་རྒྱུད། གྲོང་ཁྱེར་ཆེན་པོ་སེ་ཏ་ཧ། ཞེས་བྱ་བ་
-128-

སྔགས་ལ་འཇུག་པའི་སྒོ་ལས། ཞི་བྱེད་ཀྱི་ཆོས་སྐོར་རིམ་པ་བཞུགས། ༩༢༽
ན། རྒྱལ་པོ་ཆེན་པོ་བློ་གྲོས་གྲགས་པ། ཞེས་བྱ་བ། གྲོང་ཁྱེར་འབུམ་ཕྲག་མང་པོ་ལ་དབང་
བྱེད་པ། རྒྱལ་ཕྲན་དྲེགས་པ་ཅན་རྣམས་ཀྱིས་སྤྱི་བོས་བཏུད་པ། རང་གི་ཐོབ་པའི་ས་ཆེན་པོ་
ལེགས་པར་སྐྱོང་བ། རྒྱལ་པོ་གཞན་གྱི་གྲགས་པ་དང༌། དྲེགས་པ་ཟིལ་གྱིས་ནོན་པ་ཞིག་ཡོད་
དེ། ཁྱུ་མཆོག་གི་ནི་ཁྱུ་གཞན་ལྟར། །མི་ཡི་བདག་པོ་རང་གི་ས། །ལེགས་པར་བསྐྱངས་པས་
གྲགས་པ་དང༌། །རྒྱལ་པོའི་དཔལ་ནི་འཕེལ་བར་གྱུར། །ཉི་མའི་འོད་ནི་གསལ་འབར་བས། །
སྟོང་ཕྲག་སྐར་མའི་གཟི་འཇོམས་ལྟར། །ས་བདག་དེ་ཡི་དཔལ་གྱི་ནི། །འགྲན་ཟླའི་དཔལ་
རྣམས་ཟིལ་གྱིས་མནན། །རྒྱལ་པོ་དེ་ལ་བཙུན་མོ་མཚོའི་རྒྱལ་མོ་ཞེས་བྱ་བ། བུད་མེད་མཚན་
དང་ལྡན་པ་ཞིག་ཡོད་དེ། དེའི་ཚེ་རི་བོ་ཆེན་པོའི་མགོ། རིའི་འདབས། དུར་ཁྲོད་པད་མ་ཅན་
ཞེས་བྱ་བ་ན། མཁའ་འགྲོ་མ་བཞི་ཡོད་པས། རྒྱལ་པོ་དེ་དང་བཙུན་མོ་དེ་སྐལ་པ་དང་ལྡན་
པར་ཤེས་ནས། བཙུན་མོ་དེའི་ལྷུམས་སུ་རྗེ་བཙུན་ཆེན་པོ་འདི་ཉིད་སྲིད་པ་ཡོངས་སུ་འཛིན་དུ་
བཅུག་གོ། དེ་ནས་རིམ་གྱིས་བཙའ་བའི་དུས་ལ་བབས་ནས། རྒྱལ་བུ་ལྟ་ན་སྡུག་པ་མཚན་
དང་ལྡན་པ་ཞིག་བལྟམས་སོ། །དེ་ནས་བུ་དེ་བྲམ་ཟེ་མཚན་མ་ལ་མཁས་པ་ཞིག་ལ་བསྟན་
པས། འདི་ནི་རིགས་དང་མཚན་མ་ཤིན་ཏུ་བཟང་བས། ཁྱེད་ཀྱི་རིག་པའི་གནས་ལྔ་ལ་སྦྱོར་
ཅིག། མིང་ཡང་རྒྱལ་པོ་མཐོང་ན་དགའ་ཞེས་བྱ་བར་འདོགས་སོ་ཟེར། བྲམ་ཟེས་ཞི་བའི་ཁྲུས་
བྱ་སྟེ། མཚན་མ་བཟང་པོར་ལུང་བསྟན་ཅིང༌། བཙས་པའི་ཆོ་ག་ལེགས་བྱས་ནས། །གཞོན་ནུ་
མཐོང་ན་དགའ་བར་བཏགས། །མི་ཡི་དབང་པོའི་སྲས་དེ་ནི། །སྟོན་མཁའི་ཟླ་བ་ཤར་བ་
བཞིན། །ཀུན་གྱི་མཐོང་ན་དགའ་བའི་ཕྱིར། །མིང་ནི་དོན་དང་མཐུན་པར་འགྱུར། །དེ་ནས་
རྒྱལ་བུ་དེ་རེ་ཞིག་ཆེར་སྐྱེས་པ་དང༌། ཡབ་རྒྱལ་པོས་ཀྱང་སྔར་བྲམ་ཟེས་ལུང་བསྟན་པ་ལྟར་
མཉན་ནས། རྒྱལ་པོ་དེ་སངས་རྒྱས་ཀྱི་བསྟན་པ་ལ་རབ་ཏུ་བྱུང་ནས། རིག་པའི་གནས་ལྔ་ལ་
སྦྱོར་དུ་བཅུག་པས། རིང་པོ་མ་ཐོགས་པར་གནས་ལྔ་རིག་པའི་པཎྜི་ཏར་གྱུར་ཏེ། པཎྜི་ཏ་ནམ་
-129-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
མཁའ་བཟང་པོ་བྱ་བར་བཏགས་སོ། །འཁོར་ལོས་སྐྱུར་བའི་གླིང་བདག་ལ། །འགྲན་དུ་རུང་
བའི་དཔལ་མྱོང་ཡང་། །རྨི་ལམ་སྒྱུ་མ་འདྲར་གཟིགས་ནས། །རྒྱལ་སྲིད་ལམ་ཁའི་རྩྭ་བཞིན་
དོར། །ཐུབ་པའི་བསྟན་ལ་རབ་བྱུང་ནས། །སྔགས་དང་ཕ་རོལ་ཕྱིན་པ་ཡི། །གཞུང་ལུགས་
ཀུན་ལ་རབ་མཁས་ཤིང་། །གྲགས་པས་ཉི་འོད་ཁྱབ་པར་གྱུར། །དེ་ནས་བདག་ཉིད་ཆེན་པོ་
དེས། གྲགས་པས་ས་སྟེང་ཁྱབ་པས་ཡིད་བསྐྱོད་ནས། པཎྜི་ཏ་སྟོང་ཕྲག་མང་པོའི་འཁོར་འདུས་
ཤིང་སངས་རྒྱས་ཀྱི་བསྟན་པ་དར་བར་མཛད་དོ། །དེའི་ཚེ་གཙུག་ལག་ཁང་ཆེན་པོ་པད་མ་ཅན་
ལྡན་ཞེས་བྱ་བ་ལ་སོགས་པའི་གཙུག་ལག་ཁང་བརྒྱ་རྩ་བརྒྱད་བཞེངས་སོ། །
དེ་ནས་པཎྜི་ཏ་ཆེན་པོ་དེས་དུར་ཁྲོད་དུ་སྐྱོ་བ་སེང་དུ་བྱོན་པས། བུད་མེད་སྔོ་སངས་མ་
ཞིག་བྱུང་ནས། ཀྱེ་པཎྜི་ཏ་ཆེན་པོ་ཁྱེད་འདིར་མ་འདུག་པར་ལྷོ་ཕྱོགས་ཀྱི་རྒྱུད་དུ་སོང་ཞིག་
གསུངས་ནས། ནམ་མཁའ་ལ་འཕགས་ནས་མི་སྣང་བར་སོང་ངོ༌། །དེ་ནས་མཁའ་འགྲོ་མ་
ཡིན་པར་རིག་ནས། འཁོར་དང་ཟང་ཟིང་ཐམས་ཅད་བོར་ཏེ། བདག་ཉིད་གཅིག་པུ་ལྷོ་ཕྱོགས་
ཀ་ལིང་ཀའི་རྒྱལ་ཁམས། ཀླུའི་རྒྱལ་པོ་ཀུནྜ་ལི་དུང་སྐྱོང་གནས་པའི་མཚོ་ཆེན་པོ་ཞིག་འདུག་
སྟེ། དེ་ཡང་ཆུ་སྔོན་པོ་བཻ་ཌཱུརྱའི་ཁུ་བ་དང་འདྲ་བས་གང་བ། མེ་ཏོག་པད་མ་དང་ཀུ་མུ་ཏས་
བརྒྱན་ལ། སེར་བུས་བསྐྱོད་པའི་རླབས་ཀྱི་ཕྲེང་བ་དུ་མ་འཐོར་བ། ཤིང་ལྗོན་པ་དུ་མས་ཁོ་ར་
ཁོར་ཡུག་ཏུ་འཁྲིགས་ཤིང་འདབ་ཆགས་དུ་མ་དང་བཅས་པ་ཞིག་གི་འགྲམ་དུ་སླེབ་པ་དང༌།
དེ་ན་སྐད་ཤིན་ཏུ་སྙན་པ། འཇེབས་པ། ཡན་ལག་དྲུག་ཅུ་དང་ལྡན་པ་ཞིག་གྲགས་ནས། དེ་ལྟ་
བར་འདོད་པས་དེའི་ཕྱོགས་སུ་ཕྱིན་པ་དང༌། མཚོའི་འགྲམ་དུ་ཉ་ཆེན་པོ་ཞིག་གི་ཁ་ན། ཁྱེའུ་
མཚན་དང་དཔེ་བྱད་འབར་བ་ལྟ་བས་ཆོག་མི་ཤེས་པ་ཞིག། འཇམ་དཔལ་གྱི་མཚན་ཡང་དག་
པར་བརྗོད་པ་སྒྲོག་ཅིང་། མིག་མི་འཛུམ་པར་ནམ་མཁའ་ལ་ལྟ་བ་ཞིག་མཐོང་ངོ་། །མིའམ་ཅི་
དང་དྲི་ཟའི་གླུ་བས་ཆེས་སྙན་པའི། །ཡན་ལག་དྲུག་ཅུ་ལྡན་པའི་སྒྲ་སྙན་ཐོས་ནས་ནི། །ལྔ་
-130-

སྔགས་ལ་འཇུག་པའི་སྒོ་ལས། ཞི་བྱེད་ཀྱི་ཆོས་སྐོར་རིམ་པ་བཞུགས། ༩༢༽
རིག་ཆེན་པོ་ཡིད་ལ་ཡ་མཚན་ཆེར་གྱུར་ནས། །དེ་མཐོང་འདོད་པས་ཕྱོགས་རྣམས་ཀུན་ཏུ་མིག་
བལྟས་པས། །བུང་བ་འདུ་བས་པད་མ་རྒྱན་པའི་མཚོ་འགྲམ་ན། །ཉ་ཡི་ཁ་ན་ཁྱེའུ་མཚན་སྟོང་
འབར་པ་ཞིག། མིག་མི་འཛུམ་པར་ཡང་དང་ཡང་དུ་མཁའ་ལ་བལྟ། །སྒྱུ་འཕྲུལ་རྡོ་རྗེའི་ལེའུ་
སྒྲོག་པ་མཐོང་། མཐོང་མ་ཐག་ཏུ་དེའི་ཡིད་ལ་དད་པ་རབ་ཏུ་སྐྱེས། དེར་མིག་མཆི་མས་གང་
ནས། དེ་ཞབས་སྤྱི་བོར་གཏུགས། ཀྱེ་སྐྱེས་བུ་ཆེན་པོ་ཁྱོད་གང་ནས་བྱོན། ཁྱེད་ཀྱི་མཚན་ཇི་
སྐད་བགྱི། ཉའི་ཁ་རུ་ཞུགས་ཤིང་མཚན་བརྗོད་འདོན་པའི་དོན་ཅི་ལགས། བདག་ལ་སངས་
རྒྱས་ཀྱི་ཆོས་མ་འདྲེས་ཤིང་ཡོངས་སུ་དག་པ། ཟབ་པ་དང་རྒྱ་ཆེ་བ་བསྟན་དུ་གསོལ། ཅེས་
ཞུས་པས། ཁྱེའུ་དེ་ན་རེ། པད་མ་ལས་སྐྱེས་པས་ང་ལ་ཕ་མ་མེད། མིང་ནི་མིང་གིས་སྟོང༌།
བརྗོད་པ་བརྗོད་པས་སྟོང་། སྣ་བ་སྣ་བས་སྟོང་། ཉའི་ལྟོ་བར་བསྒྲུབས་པས་ཚོགས་དྲུག་རང་
སར་གསལ་ཏེ་རིག་པའི་དྭངས་སྙིགས་ཕྱེད། མཚན་བརྗོད་བསྒྲགས་པས་ཤེས་པ་ཡུལ་ཕྱིར་
མི་འབྲེང་། ཏིང་འཛིན་བརྟན། རྒྱ་མཚོའི་གཏིང་ནི་ཟབ་ཅིང་ཡངས་པས་ཕུ་ཐག་འཁྲུས་ཏེ་
གཟིགས་མོ་ཆེ། རི་རབ་རྩེ་ལ་བལྟས་པས་ཕྱོགས་ཀུན་གསལ་ཏེ་སྐྱོ་བ་སངས། ནམ་མཁའི་
དཀྱིལ་ནི་མཐའ་དབུས་མེད་དེ་གཅིག་ཏུ་རྟོགས། གསུངས་ནས་ཟབ་པ་དང་། རྒྱ་ཆེ་བ་དང་།
གཉིས་སུ་མེད་པའི་བརྡ་བསྟན་ནོ། །དེ་ནས་ཁྱེའུ་དེ་སྤྲུལ་པའི་སྐུར་ཤེས་ནས། ད་སྐྱེས་བུ་ཁྱེད་
གར་གཤེགས། བདག་གིས་ཇི་ལྟར་བགྱི་བ་ལུང་བསྟན་དུ་གསོལ། ཅེས་ཞུས་པས། ཁྱེད་
འདིར་མ་འདུག་པར་ལྷོ་ཕྱོགས་དཔལ་གྱི་རི་ལ་སོང་ཞིག། དེར་འཇམ་པའི་དབྱངས་ཀྱིས་ལུང་
སྟོན་པར་འགྱུར་གྱིས་གསུང་ངོ༌། །
དེ་ནས་དེའི་གསུང་ལྟར་ཉན་ནས་དཔལ་གྱི་རི་ལ་བྱོན་པས། ཡིད་ངལ་གསོ་བའི་རི་དེར་
སླེབས་པ་དང༌། བུ་མོ་གཞོན་ནུ་མཛེས་ཤིང་སྡུག་པ་མང་པོས་ཤིང་ཐོག་རོ་བྲོ་བ་དུ་མ་དང༌། ཁ་
ཟས་ཀྱི་བྱེ་བྲག་མང་པོ་ཞིག་སྦྱིན་ནས་བུ་མོ་རྣམས་ན་རེ། ཉའི་ཁ་ནས་འདུག་པའི་ཁྱེའུ་དེ་
-131-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
འཇམ་པའི་དབྱངས་ཀྱི་སྤྲུལ་པ་ཡིན། ད་དུང་གཞན་དུ་མ་འགྲོ་བར་འདིར་འདུག་དང༌། ཞག་
བདུན་ནས་འཇམ་དཔལ་དང་མཇལ་བར་འགྱུར་གྱི་ཟེར་ནས་བུ་མོ་རྣམས་ནམ་མཁའ་ལ་མི་
སྣང་བར་གཤེགས་སོ། །དེ་ནས་འཇམ་དཔལ་རྣོན་པོ་དངོས་སུ་བྱོན། ཆོས་གསུངས། ལུང་
བསྟན། རྟེན་འབྲེལ་གྱི་རྫས་བྱིན་ནོ། །དེ་ནས་སྐྱེ་དགུ་མང་པོ་བདེ་བ་ལ་སྦྱར་ནས་སྐུ་ཚེའི་འདུ་
བྱེད་བཏང་ངོ༌། །པཎྜི་ཏ་ནམ་མཁའ་བཟང་པོར་སྐྱེས་པའི་རབས་ཏེ། དང་པོའོ།། །།
དེ་ནས་དེའི་འོག་ཏུ་བདག་ཉིད་ཆེན་པོ་དེ་ཟངས་གླིང་པའི་རྒྱལ་པོ་ཞིག་ཏུ་སྐྱེས་པར་
གྱུར་ཏེ། དེ་ཡང་འཕགས་པའི་རི་བོ་གྲུ་འཛིན་གྱི་སྤོ་ལ། དེ་བཞིན་གཤེགས་པ་སྤྱན་རས་
གཟིགས་དབང་ཕྱུག་བཞུགས་པས། འཇིག་རྟེན་ཀུན་ལ་དུས་དྲུག་ཏུ་གཟིགས་པ་ན། ཤར་ལྷོ་
ཟངས་གླིང་གི་སྒྱུ་མ་མཁན་གྱི་གྲོང་ཁྱེར་ཆེན་པོ་ཞིག་ན་རྒྱལ་པོ་ཆེན་པོ་བློ་ལྡན་གྲགས་པ་ཞེས་
བྱ་བ། རྒྱལ་པོའི་གཙུག་ལག་གི་གཞུང་ལ་ཤིན་ཏུ་མཁས་པ། བློན་པོ་ཆེན་པོ་རྣམས་ཀྱིས།
བཀའ་ལུང་སྤྱི་བོས་ལེན་པ། འབངས་གློ་བ་ཉེ་བ་སྟོང་ཕྲག་མང་པོས་བསྐོར་བ། མངའ་འོག་གི་
སྐྱེ་དགུ་རྣམས་ཤིན་ཏུ་བདེ་ཞིང་དར་བའི་རྒྱལ་པོ་ཞིག་དང་། དེའི་བཙུན་མོ་བྷི་མ་ལ་ཀ་ལ་ཞེས་
བྱ་བ། མཚན་དང་ལྡན་པ་ཞིག་འདུག་སྟེ། འཕགས་པས་དེ་གཉིས་སྐལ་པ་དང་ལྡན་པ་བྱིན་
ནས། རྒྱལ་པོ་ཡབ་ཡུམ་ལ་བྱིན་གྱིས་བརླབས་ན། བྱང་ཆུབ་སེམས་དཔའ་འདི་སྲས་སུ་
འཁྲུངས་པར་མཛད་དོ། །དེ་ནས་བཙའ་བའི་དུས་ལ་སླེབ་པ་དང༌། བུ་མཛེས་ཤིང་ཡིད་དུ་འོང་
བ་ཞིག་བཙས་སོ། །དེ་བལྟམས་མ་ཐག་ཏུ་དཔའ་བོ་རྣལ་འབྱོར་མའི་ཚོགས་དཔག་ཏུ་མེད་པ
འདུས་ནས། རྒྱལ་བུ་དེ་ལ་དབང་བསྐུར་ཅིང་བྱིན་གྱིས་བརླབས་ཏེ། མཚན་ཡང་རྒྱལ་བུ་མཐོང་
ན་དགའ་ཞེས་བྱ་བར་བཏགས་སོ། །དེ་ནས་རྒྱལ་བུ་དེ་སྔ་མ་ཆོས་ལ་བློ་གོམས་པའི་སྟོབས་
ཀྱིས། བརྒྱ་བྱིན་ལ་ཡང་འགྲན་དུ་རུང་བའི་རྒྱལ་སྲིད་ཡོད་ཀྱང་དེ་ལ་སེམས་དགའ་བར་མ་གྱུར་
ཏེ། ལོ་བདུན་པ་ལ་རབ་ཏུ་བྱུང་ནས། མཚན་ཡང་ཚངས་པའི་ལྷ་ཞེས་བྱ་བར་བཏགས་སོ། །དེ་
-132-

སྔགས་ལ་འཇུག་པའི་སྒོ་ལས། ཞི་བྱེད་ཀྱི་ཆོས་སྐོར་རིམ་པ་བཞུགས། ༩༢༽
ནས་ལོ་བཅུ་བཞི་པ་ཚུན་ཆོད་མཚན་ཉིད་དང༌། སྔགས་ཕྱི་ནང་གི་རྒྱུད་སྡེ་ཀུན་ལ་སྦྱངས་པས།
རིག་པའི་གནས་ཐམས་ཅད་ལ་མ་རྨོངས་པའི་མཁས་པ་ཆེན་པོར་གྱུར་ཏེ། པཎྜི་ཏ་སྒྲའི་སྙིང་པོ་
ཞེས་བྱ་བར་ཕྱོགས་དང་ཕྱོགས་ཀྱི་ཆཐམས་ཅད་དུ་གྲགས་པར་གྱུར་ཏོ། །དེའི་ཚེ་ཆོས་སྨྲ་བ
དང་སྨྲ་བ་ལ་དགའ་བའི་སྐྱེ་བོ་རྒྱ་སྟོང་མང་པོ་འདུས་ནས་ཤར་ལྷོའི་བསྟན་པ་གསལ་བར་
མཛད་ཅིང་། གཙུག་ལག་ཁང་ཡངས་པའི་སྤྱན་ལྡན་ཞེས་བྱ་བ་ལ་སོགས་པའི་གཙུག་ལག་
ཁང་བརྒྱ་རྩ་བརྒྱད་བཞེངས་སོ། །
དེ་ནས་ལན་ཅིག་གི་ཚེ་པཎྜི་ཏ་ཆེན་པོ་དེས་རེ་ཞིག་ལ་སྐྱོ